Sciant omnes tam presentes quam futuri quod Gaufredus Martellus de Malliaco concessit Deo et beatę Marię cisterciensi fratribusque inibi Deo servientibus, pro remedio animę suę, passagium de Malliaco, tam per terram quam per aquam. Hujus doni testes sunt Robertus de Billi, Wido de Malliaco, Humbertus lumbardus, Girardus prepositus, Walo de Treins, Hugo coccus, Wido de Vulgier. Hoc donum iterum recognovit et laudavit idem Gaufredus cum Jerosolimam peragere deberet, coram Willermo comite, sub cujus tutela et custodia supradictus Gaufredus eandem terram posuit. Quod videlicet donum idem comes laudavit, Rainardo supradicte domui tunc abbati, coram prefato Roberto de Billi et Widone de Malliaco et Everardo de Esnens. Quod iterum donum supradicto Gaufredo mortuo, laudavit Fulco nepos ejusdem Gaufredi, teste Roberto de Billi et Hugone de Meinni et Widone de Vernei.